da de da de da de fi en en en sv da nl de bar da da da da fr da da da de da da da da da da da nb da de de da da es da da it da de
Brand på Jaruplund Danske Skole | Dansk Skoleforening for Sydslesvig e.V.
En kogeplade, der blev tændt ved et uheld, medførte, at Jaruplund Danske Skole holdt lukket i to dage.
Komfuret blev ikke længere brugt og stod i et undervisningslokale i kælderen. En plade henover fungerede som bord for et musikanlæg. Langsomt smeltede anlægget, en stank af giftig røg bredte sig, og eleverne løb op på gangen og råbte: Det brænder.
Oppe på sit kontor sad skoleleder Per Wietz og gav en elev specialundervisning.
- Jeg stak hovedet ud og råbte, at de skulle gå ind i deres klasser. Faktisk troede jeg, at de var blevet forskrækket over et forsøg eller lignende. I hvert fald larmede de, siger Per Wietz, men han fandt hurtigt ud af, at det var alvor.
Alle eleverne blev hurtigt samlet udenfor.
Mens eleverne løb efter hjælp, smed en lærer et brandtæppe hen over komfuret og musikanlægget, og en kollega greb en brandslukker og gik i gang. Endelig kom brandvæsenet. Samtidigt blev kollegaen, der havde brugt brandslukkeren, kørt på sygehuset. Der gik dog kun en time, så var han tilbage.
Pulverstøvet havde lagt sig overalt som fint gult støv. Skolen blev lukket to dage, mens professionelle folk rensede over alt.
- Vi har smidt nogle papirer ud, men alle ting og bøger kunne renses, og lugten forsvandt også helt, siger Per Wietz.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg